
At  the  basis  of  the  international  law  that  is  applicable  in  armed  conflicts  are  its principles,  which  derived  from  the  fundamental  principles  of  international  public  law.  On  one side,  they  represent  the  foundation  for  this  matter,  and,  from  another  point  of  view,  they  can represent  guiding  lines  in  the  cases  in  which  there  are  no  specific  norms  that  can  regularize a situation.
In   the   present   day,   there   are   more   perspectives   regarding   the   approach   of   the humanitarian international law matter.
 
La baza dreptului internaţional aplicabil în conflictele armate stau principiile acestuia, principii  derivate  din  principiile  fundamentale  ale  dreptului  internaţional  public. 326     Pe  de  o parte, ele reprezintă fundamentul materiei, pe de altă parte ele pot constitui liniile directoare în cazurile în care nu există reguli specifice care să reglementeze o situaţie.
În prezent, există mai multe perspective în abordarea problematicii principiilor dreptului internaţional  umanitar.  Într-o  viziune  umanistă,  principiile  generale  sunt  expresia  concretizării filoanelor filosofice pe care se întemeiază dreptul umanitar şi drepturile omului. Acestea exprimă aspiraţia,  fundamentată  juridic,  de  a  asigura  un  minimum  de  garanţii  şi  de  umanitate  tuturor oamenilor,  în  timp  de  pace  şi  de  război.  Abordând  pragmatic  dreptul  internaţional  umanitar, avem în vedere că acesta trebuie să fie conform cu nevoia unei întrebuinţări raţionale şi eficace a forţei  armate  şi  vizează  să  reducă  la  minimum  ororile  conflictelor,  fără  a  interzice  activităţile militare ale părţilor, a căror scop principal este obţinerea victoriei.
De aceea, ne vom strădui să oferim o prezentare a principiilor ţinând cont de cerinţele
perspectivei  pragmatice  şi  de  nevoia  de  a  evidenţia  în  profunzimea  lor  principiile  cu  valoare operaţională.
1. Necesitatea militară şi imperativele umanitare
Conceptul  de  necesitate  militară  s-a  născut  ca  factor  de  corelare  între scopul principal al conflictului armat – acela de a învinge inamicul în timpul cel mai scurt şi cu cele mai reduse pierderi de personal şi materiale şi scopul major  al  dreptului  internaţional  umanitar,  respectiv  micşorarea  atât  cât  este posibil  a  ororilor  războiului.  Rolul  esenţial  al  necesităţii  militare  constă  în prevenirea  inhibării  activităţilor  militare  a  părţilor  în  încercarea  lor  de  a dobândi  victoria  cu  un  cost  minim. Astfel,  conceptul  de  necesitate  militară justifică aplicarea forţei care nu este interzisă de către dreptul   internaţional,  în  măsura necesară îndeplinirii   scopului conflictului armat.
Practica  istorică  a  demonstrat  că  statele  sunt  reţinute  atunci  când  se pune problema renunţării la mijloace ce le asigură un avantaj militar. Plecând de  la  această  premisă,  preocuparea  principală  este  de  a  identifica  acea  bază comună,  agreată  de  state,  ce  permite  luarea  măsurilor  necesare  pentru  a asigura o minimă protecţie pentru victimele de război. În acest efort, eşecurile au fost mult mai frecvente decât succesele. De aceea, specialiştii au apreciat că şi cea mai mică limitare a conduitei beligeranţilor sau un câştig umanitar minor sunt de indubitabilă valoare.
Necesitatea  militară  a  fost  definită  încă  din  secolul  XIX  (1863)  de Francis Lieber, în Codul ce-i poartă numele, ca fiind „acele măsuri care sunt indispensabile pentru asigurarea îndeplinirii scopurilor războiului şi care sunt legale în conformitate cu dreptul modern şi obiceiurile războiului” 327 .
Principiul necesităţii militare este încorporat în preambulul Declaraţiei de  la  Sankt  Petersburg:  singurul  scop  legitim  pe  care  statele  ar  trebui  să-1 vizeze în război este să slăbească forţele armate ale inamicului şi pentru a-1 realiza  este  suficient  să  scoată  din  luptă  cel  mai  mare  număr  posibil  de oameni. 328  Referinţe privind necesitatea militară se regăsesc în Regulamentul de la Haga 329  care interzice distrugerea sau sechestrarea proprietăţii inamice, afară doar de cazul în care este cerută imperativ de necesităţile războiului. De asemenea,  acesta  mai  interzice  şi  utilizarea  armelor  de  natură  a  cauza suferinţe excesive. Recunoaşteri ale rolului necesitaţii militare pot fi găsite şi în Convenţiile de la Geneva din 1949, în Convenţia de la Haga din 1954 şi în Protocolul adiţional I.
Necesitatea  militară  a  fost  definită  ca  un  principiu  prin  care  un beligerant  este  justificat  să  aplice  constrângerea  şi  forţa  de  orice  natură,  în măsura necesară realizării scopului războiului care constă în înfrângerea totală a  adversarului  cât  mai  repede  posibil  şi  cu  cel  mai  mic  consum  de  resurse materiale  şi  financiare  şi  pierderi  umane.  În  lumina  noilor  dezvoltări  din dreptul  războiului,  această  abordare  este  considerată  de  unii  autori  ca  fiind depăşită. Astfel, referirea la înfrângerea totală a inamicului reflectă concepţia războiului  total,  valabilă  în  timpul  celui  de-al  doilea  război  mondial,  dar
perimată în prezent, când majoritatea războaielor au un scop limitat, aşa cum ar fi acela de a pune capăt unei situaţii de ocupaţie miliară.
Doctrina  americană  statuează  că  în  conceptul  de  necesitate  militară  se identifică  patru  elemente  esenţiale:  forţa  utilizată  se  supune  reglementărilor, deci poate fi controlată; această forţă este necesară pentru a îndeplini cât mai repede posibil înfrângerea completă sau parţială a adversarului; această forţă nu este mai mare decât ceea ce este necesar pentru atingerea scopului propus; ea nu este interzisă. Cu alte cuvinte, pentru comandanţii militari nu mai este posibil  să  facă  tot  ceea  ce  vor,  să  acţioneze  în  mod  discreţionar  în  război. Ceea ce ei fac trebuie să fie justificat de necesitatea militară, adică de cerinţa militară  care  impune  întreprinderea  acţiunii  respective.  De  aici  s-a  afirmat ideea că orice caz de distrugere trebuie să fie cerut în mod imperativ de către necesităţile războiului şi nu trebuie, pur şi simplu, să fie rezultatul unui spirit de  răzbunare  sau  dorinţei  de  jaf. Astfel,  atacarea  civililor  nu  este  o  cerinţă militară   firească   deoarece   nu   determină   slăbirea   forţelor   militare   ale inamicului. Distrugerea unei catedrale sau a unui muzeu nu contribuie prin ele însele la înfrângerea forţelor armate ale adversarului.
Necesitatea militară nu este un concept care să fie luat în considerare în mod  izolat. Astfel,  el  nu  justifică  încălcarea  dreptului  internaţional  umanitar pentru  că  necesitatea  militară  a  fost  un  factor  luat  în  calcul  în  momentul elaborării normelor care reglementează ducerea ostilităţilor. Doctrina atribuie o  triplă  semnificaţie  necesităţii  militare  în  dreptul  internaţional  umanitar.  În primul  rând,  nici  o  acţiune  nu  trebuie  întreprinsă  dacă  nu  este  necesară  din punct  de  vedere  militar.  În  al  doilea  rând,  dreptul  internaţional  umanitar permite  uneori  anumite  excepţii  de  la  regulile  sale  pentru  raţiuni  militare indiscutabile.   În   al   treilea   rând,   ea   este   un   element   al   principiului proporţionalităţii  în  încercarea  de  a  realiza  un  echilibru  între  factorii  care determină succesul militar şi nevoile de protecţie umanitară, aflate frecvent în contradicţie  unii  cu  alţii.  Totuşi,  necesitatea  militară  nu  poate  justifica măsurile  interzise  în  termeni  absoluţi  de  către  drept,  pentru  că  mijloacele permise  în  vederea  obţinerii  victoriei  nu  sunt  nelimitate.  Conflictul  armat trebuie  să  se  desfăşoare  cu  respectarea  limitelor  stabilite  de  către  dreptul internaţional.
Imperativele  umanitare  care  operează  în  cursul  unui  conflict  armat  îşi au  originile  în  cutume  străvechi,  codificate  iniţial  în  codurile  de  onoare  ale cavalerismului  şi  ulterior  dezvoltate  în  tratatele  încheiate  în  acest  scop. Conceptul umanitar este strâns legat de cel de necesitate şi implicit conţinut în el. Imperativele umanitare interzic recurgerea la suferinţe, la răni şi distrugeri care  nu  sunt  în  mod  real  necesare  atingerii  unui  scop  militar  legitim. Imperativele  umanitare  au  dat  loc  unor  interdicţii  specifice  privitoare  la
suferinţele  excesive,  la  exigenţele  proprii  principiului  de  proporţionalitate  şi la  multe  alte  reguli  foarte  precise. Aceste  imperative  mai  confirmă  obligaţia de a ocroti populaţia şi persoanele civile de efectele operaţiunilor militare care au  loc  în  cursul  unui  conflict  armat.  Ocrotirea  populaţiei  civile  nu  exclude, însă,  posibilitatea  unor  pierderi  indirecte  inevitabile  care  se  pot  produce  în cursul  operaţiunilor  militare  care  vizează  obiective  legitime  şi  nu  sunt excesive în raport cu avantajele militare concrete şi directe aşteptate.
Tratarea  celor  două  concepte  în  strânsa  lor  conexiune  are  raţiuni profunde.  Este  unanim  acceptat  că  dreptul  internaţional  umanitar  este  un compromis între cerinţele şi exigenţele militare şi umanitare. Normele sale se conformează   atât   necesităţii   militare   cât   şi   imperativelor   umanitare. Consideraţiile  ce  decurg  din  necesitatea  militară  nu  pot,  totuşi,  să  justifice eludarea  sau  nesocotirea  normelor  de  esenţă  umanitare  aplicabile  în  conflict armat  şi  în  mod  deosebit  încetarea  de  a  obţine  un  avantaj  militar  utilizând mijloace  interzise.  Luând  în  calcul  aceste  limitări,  în  normativele  naţionale româneşti  specifice,  au  fost  introduse  o  serie  de  reguli  de  comportament prescrise militarilor pe câmpul de luptă.
Orice excepţie de la un comportament prescris, invocată din raţiuni de necesitate   militară   va   fi   permisă   numai   dacă   există   norme   de   drept internaţional umanitar care prevăd în mod expres o asemenea posibilitate. În prezent,  Regulamentul  de  la  Haga  privind  legile  şi  obiceiurile  războiului terestru interzice distrugerea sau sechestrarea proprietăţii inamicului, afară de cazul când această distrugere sau sechestrare ar fi cerută  în mod imperativ de către necesităţile războiului 330 .
O chestiune mult discutată a beligeranţei ultimelor decenii a fost aceea a legitimităţii armelor nucleare care păreau interzise din perspectiva principiilor şi  criteriilor  de  bază  ale  limitării  mijloacelor  şi  metodelor  de  război  din moment  ce  ele  pot  produce  atât  efecte  nediscriminante  şi  suferinţe  inutile (prin  boala  de  iradiere)  cât  şi  daune  severe,  extinse  şi  excesive  mediului natural.  Referitor  la  acest  aspect,  nouă  state  (Germania,  Belgia,  Canada, Spania, Franţa, Irlanda, Italia, Olanda, Marea Britanie) au formulat declaraţii relative la armele nucleare cu ocazia ratificării  Protocolului  I,  iar  două state (SUA  şi  Marea  Britanie)  şi  cu  ocazia  semnării,  în  următorii  termeni:
“…acceptându-se principiul statuat în art. 35(1) că Părţile la un conflict n-au un  drept  nelimitat  de  a-şi  alege  mijloacele  şi  metodele  de  luptă,  declară  că armele nucleare, chiar dacă nu sunt reglementate direct de Protocolul I, rămân subiectul  regulilor  existente  de  drept  internaţional  confirmate  în  1996  de Curtea  Internaţională  de  Justiţie  în  Avizul  Consultativ  asupra  legalităţii ameninţării cu utilizarea armelor nucleare” 331 .
Noţiunea  de  avantaj  militar  a  fost  interpretată  ca  implicând  diverse consideraţii  referitoare  la  securitatea  forţelor  militare,  inclusiv  speranţa  de
bună credinţă că atacul va aduce o contribuţie semnificativă şi proporţională la  obţinerea  scopului  atacului.  Toate  acestea  înseamnă  că  statele  respective sunt decise să nu considere regulile precauţiilor în atac ca fiind absolute 332 .
Având legătură şi cu noile tipuri de conflicte asimetrice ale începutului de   mileniu,   inclusiv   în   cadrul   războiului   total   împotriva   terorismului internaţional, un număr semnificativ de state au făcut precizări cu referire la regulile conţinute în art. 51-58 privind luarea deciziilor de către comandanţii militari  în  pregătirea  şi  lansarea  atacurilor,  condiţionate  de  luarea  tuturor măsurilor   practic   posibile   pentru   a   provoca   pierderi   şi   pagube   civile incidentale  şi  excesive  faţă  de  avantajul  militar  concret  şi  direct  aşteptat.
Declaraţiile arată că aceste condiţii implică faptul că decizia militară trebuie fundamentată  pe  o  reacţie  rezonabilă  şi  onestă  la  fapte  şi  circumstanţe cunoscute  comandanţilor  respectivi  din  informaţiile  disponibile  acestora  la momentul cand au luat deciziile şi nu ulterior 333 .
În concluzie, putem afirma că cerinţele militare şi dreptul umanitar nu se opun în mod necesar unul altuia. Dimpotrivă, marea majoritate a normelor umanitare  reflectă  o  practică  militară  semnificativă  iar  aderarea  forţelor armate la aceste norme este de natură să asigure întărirea ordinii şi disciplinei militare în cadrul acestora.
2. Principiile fundamentale ale dreptului conflictelor armate
Ca orice disciplină ştiinţifică, dreptul internaţional umanitar posedă un ansamblu de principii fundamentale din care decurg celelalte noţiuni. Punctul de  referinţă  al  acestora  îl  reprezintă  interesul  reciproc  al  părţilor  într-un conflict  de  a  respecta  pe  timpul  desfăşurării  ostilităţilor  anumite  „reguli  ale jocului”.  Reflectând  tendinţele  de  evoluţie  progresivă  ale  civilizaţiei  umane dar şi marcate de reculul pe care 1-au determinat epocile în care ideologiile exclusiviste au dominat viaţa socială, aceste reguli erau expresia concretizării
filoanelor  filozofice  pe  care  se  întemeiază  dreptul  umanitar  şi  drepturile omului. Ambele  ramuri  constituie  o  parte  a  dreptului  internaţional  din  care transpare aspiraţia, fundamentată juridic, de a asigura un minimum de garanţii şi de umanitate în tratamentul acordat tuturor oamenilor, în timp de pace şi în timp de război.
Principiul originar, ce exprimă esenţa filosofiei umanitariste pe care se întemeiază  organizarea  societăţii  umane,  a  fost  formulat  astfel:  „exigenţele
militare şi menţinerea ordinii publice vor rămâne compatibile întotdeauna cu respectul persoanei umane “ 334 .
Cu  alte  cuvinte,  ducerea  ostilităţilor  precum  şi  menţinerea  ordinii publice nu ar putea fi realizate în afara imperativelor ireductibile ale dreptului umanitar.  În  veşnica  dispută  dintre  raţiunea  de  stat  şi  interesul  individual, astăzi,  aspiraţia  pentru  afirmarea  primordialităţii  individului  şi  a  demnităţii umane este mai puternică ca niciodată.
Din principiul enunţat provin şi celelalte principii consacrate în doctrină ca fundamentale. În primul rând, principiul dreptului conflictelor armate (lato sensu), respectiv: părţile în conflict nu vor cauza adversarului lor suferinţe şi pierderi  disproporţionate  în  raport  cu  scopul  războiului,  care  constă  în  a distruge sau a slăbi potenţialul militar al inamicului”.
În epoca actuală, pacea este considerată a fi starea normală a societăţii şi per a contrario, războiul este o stare de fapt în afara normalităţii. El nu se justifică  decât  prin  necesitate,  respectiv,  obligaţia  de  a  respinge  o  agresiune sau de participare la o sancţiune pe care comunitatea internaţională a hotărât-o împotriva  unui  stat  culpabil.  Deci,  el  nu  trebuie  să-şi  servească  ca  scop  lui însuşi.
Din  aserţiunea  invocată,  reiese  că  războiul  constă  în  întrebuinţarea constrângerii necesare pentru obţinerea unor rezultate riguros circumstanţiate: respingerea agresiunii sau, în cel de-al doilea caz revenirea la situaţia de statu quo ante. Orice violenţă care nu este indispensabilă pentru atingerea acestor scopuri este, fără obiect. În vederea atingerii obiectivului său, care este de a învinge, un stat angajat într-un conflict va căuta să distrugă sau să slăbească, cu  preţul  unor  pierderi  cât  mai  reduse,  potenţialul  de  război  al  inamicului.
Acest  potenţial  cuprinde  mai  multe  elemente.  Esenţiale  pentru  acţiunea armată sunt două: resursele umane şi resursele materiale.
Pentru  a  acţiona  împotriva  potenţialului  uman  –  în  accepţia  consacrată de cea mai mare parte a doctrinei juridice, adică, personalul care contribuie în mod  direct  la  efortul  de  război  –  sunt  utilizate  din  vremuri  imemoriale  trei mijloace  (în  sens  de  modalităţi):  a  ucide,  a  răni,  a  captura.  Din  punct  de vedere  al  randamentului  militar,  toate  contribuie  aproape  în  egală  măsură  la anihilarea  adversarului.  Din  punct  de  vedere  umanitar,  raţionamentul  este fundamental diferit. Umanitarismul cere să fie preferată capturarea, rănirii şi rănirea,  morţii.  De  asemenea,  atunci  când  se  provoacă  o  rană,  aceasta  să permită acordarea îngrijirilor şi să ofere şanse de vindecare. La fel, uciderea nu trebuie să determine dureri şi suferinţe excesive, iar captivitatea să fie, pe cât posibil, suportabilă.
Acest  mod  de  a  vedea  lucrurile  poate  fi,  şi  în  multe  cazuri  este,  pe deplin  compatibil  cu  mentalitatea  comandanţilor  şi  luptătorilor.  El  nu  aduce atingere  obligaţiilor  lor  militare,  în  mod  deosebit  celor  care  decurg  din misiunile de luptă. Acestea pot fi îndeplinite, cu patriotism şi onoare, fără a fi nevoiţi  să  ucidă  cu  cruzime,  să  prelungească  suferinţele  răniţilor  prin neglijarea  lor,  să  refuze  capturarea  celor  care  nu  mai  au  puterea  de  a  lupta. Orice  violenţă  care,  la  nivelul  luptătorilor  şi  micilor  eşaloane,  depăşeşte cadrul misiunii, iar la nivelul eşaloanelor mari, scopul războiului, este inutilă.
În  al  doilea  rând,  avem  în  vedere  principiul  dreptului  de  la  Geneva (dreptului  umanitar  –  stricto  sensu),  enunţat  astfel:  „persoanele  scoase  din luptă  şi  cele  care  nu  participă  în  mod  direct  la  ostilităţi  vor  fi  respectate, protejate şi tratate cu umanitate”.
Putem sesiza că acest principiu prescrie trei obligaţii faţă de victimele războiului, prin noţiuni al căror sens este asemănător şi care se completează reciproc. În doctrină s-a considerat că ar fi periculos să fie definite în detaliu deoarece  imaginaţia  bolnavă  a  sceleraţilor  ar  găsi  întotdeauna  căi  să  le eludeze. De aceea, a le determina conţinutul este întotdeauna o chestiune de bun  simţ  şi  de  bună  credinţă.  Se  admite  că  el  ar  putea  fi  reprezentat  prin minimul care trebuie să fie rezervat individului pentru ca el să poată duce o
existenţă acceptabilă.
În al treilea rând, în strânsă conexiune cu cele anterioare este principiul dreptului  de  la  Haga  (dreptului  conflictelor  armate  –  stricto  sensu): „dreptul părţilor  în  conflict  de  a  alege  metodele  şi  mijloacele  de  război  nu  este nelimitat”.
Exprimat în articolul 22 al Regulamentului de la Haga, acest precept şi-a găsit deplina confirmare în Protocolul I.
3. Principiile operaţionale
a)  Principiul  distincţiei  pune  cel  mai  bine  în  evidenţă  ideea  de umanitarism.  El  a  fost  formulat  în  preambulul  Declaraţiei  de  la  Sankt Petersburg în care se afirmă că războiul este purtat împotriva forţelor armate ale  inamicului  şi  nu  împotriva  populaţiei  civile.  Atacurile  vor  fi  îndreptate împotriva ţintelor militare şi nu împotriva bunurilor civile. Ca o consecinţă a ducerii   operaţiunile   militare   împotriva   forţelor   armate   inamice   apare necesitatea stringentă a realizării distincţiei clare dintre forţele armate şi civili, dintre  combatanţi  şi  necombatanţi,  dintre  bunuri  care  pot  fi  atacate  în  mod legitim şi bunuri protejate de atacuri. Dreptul cutumiar a făcut întotdeauna o distincţie între combatanţi şi populaţia civilă sau cel puţin o parte a acesteia precum  femeile,  copiii  şi  preoţii  neînarmaţi.  Ulterior,  a  fost  încorporat  în instrumentele juridice moderne.
În  mod  similar,  atacatorii  trebuie  să  facă  distincţie  între  proprietatea civilă şi ţintele militare. Se impune să precizăm că în mass-media s-a utilizat în mod eronat, atunci când s-au facut relatări despre unele din conflictele care au polarizat interesul opiniei publice internaţionale, conceptul de “ţintă civilă” în mod cu totul eronat. Faptul că civilii sunt ucişi în urma unor atacuri eronate sau ca efect incidental în urma lovirii unor ţinte militare amplifică confuzia. Cu  certitudine,  se  poate  vorbi  de  un  concept  de  imunitate  civilă  în  temeiul căruia atacurile asupra civililor sau populaţiei civile sunt interzise.
În  consecinţă,  principiul  de  distincţie  impune  comandanţilor  obligaţia de  a  distinge  între  obiectivele  legitime  şi  populaţia  civilă  sau  bunurile  cu caracter civil. Acest principiu prezintă o importanţă deosebită pentru procesul de  stabilire  a  obiectivelor.  Desigur,  îndeplinirea  acestei  obligaţii  depinde  de calitatea  informaţiilor  aflate  la  dispoziţia  comandamentelor  în  momentul  în care  acestea  iau  decizii.  Comandanţii  trebuie  să  facă  eforturi  considerabile pentru culegerea, analiza şi valorificarea informaţiilor în mod corespunzător şi să dea dovadă de bună credinţă în interpretarea lor.
b)Principiul de nediscriminare comportă două moduri de abordare. În primul  rând,  avem  în  vedere  faptul  că  dreptul  internaţional  umanitar  leagă două  părţi  în  conflict.  Cu  toate  că  una  din  părţi  poate  să  trateze  pe  partea adversă  ca  agresor,  aceasta  nu-i  dă  dreptul  să  aplice  normele  de  drept internaţional  umanitar  într-un  mod  diferit,  în  sensul  restrângerii  sferei  de aplicaţie  a  unora  sau  nesocotirii  altora.  În  cea  de-a  doua  abordare,  se evidenţiază că persoanele vor fi tratate fără nicio distincţie întemeiată pe rasă, sex,  naţionalitate,  limbă,  clasă  socială,  avere,  opinii  politice,  filosofice  sau religioase sau pe un alt criteriu analog. Acest principiu nu poate fi înţeles în mod  absolut.  El  necesită  un  corectiv,  deoarece  există  distincţii,  aşa-zise „favorabile”,  cu  care  este  legitim  şi  chiar  necesar  să  se  opereze.  În  dreptul umanitar sunt considerate legitime distincţiile care se întemeiază pe suferinţă, situaţie  critică  şi  slăbiciune  naturală.  Astfel,  femeile  vor  fi  tratate  cu consideraţia  datorată  sexului  lor.  Instrumentele  juridice  conţin  o  serie  de măsuri care acordă o protecţie specială femeilor şi copiilor. În ceea ce priveşte bolnavii şi răniţii, între aceştia nu trebuie făcută nici o distincţie decât aceea bazată pe criterii medicale.
Se cade, prin urmare, a fi completat marele principiu al nediscriminării printr-un  principiu  de  aplicare,  astfel:  „diferenţele  de  tratament  vor  fi practicate totuşi, în beneficiul indivizilor, cu scopul de a remedia inegalităţile care rezultă din situaţia lor personală, din nevoile lor sau din suferinţă”.
c) Principiul proporţionalităţii stabileşte o legătură între conceptele de necesitate militară  şi de umanitate. El are un impact major asupra uneia din cele   mai   controversate   consecinţe   ale   conflictelor   moderne   –   daunele incidentale cauzate de desfăşurarea operaţiunilor militare.
Principiul  proporţionalităţii  impune  ca  daunele  colaterale  care  decurg din operaţiuni militare să nu fie excesive în raport cu avantajul militar concret şi  direct  aşteptat  de  la  acestea.  Principiul  este  considerat  a  fi  o  parte  a dreptului  cutumiar  şi  este  reflectat  ca  atare  în  instrumentele  juridice  ale secolului XIX. El a fost descris ca un adevărat miez al dreptului internaţional umanitar,  care  poate  fi  el  însuşi  privit  ca  un  produs  al  auto-dezvoltării acestuia.  Atunci  când  se  apreciază  dacă  principiul  proporţionalităţii  este respectat,  unitatea  de  măsură  este  dată  de  contribuţia  pe  care  un  atac  sau  o operaţiune  militară  considerată  în  ansamblul  său  o  aduce  la  realizarea  unui obiectiv militar stabilit. Aceasta înseamnă că pierderile colaterale rezultate din respectivele operaţiuni nu vor fi excesive în raport cu avantajul militar concret şi   direct   aşteptat   în   urma   desfăşurării   lor.   În   consecinţă,   principiul proporţionalităţii  impune  evaluarea,  pe  de  o  parte,  a  intereselor  realizate  ca efect  al  reuşitei  unei  operaţiuni  militare  şi,  pe  de  altă  parte,  a  consecinţelor nefaste posibile asupra populaţiei civile şi bunurilor cu caracter civil. Esenţa principiului  este  de  a  asigura  un  echilibru  raţional  între  efectul  distructiv legitim  şi  efectele  colaterale  nedorite.  Principiul  este  mai  uşor  de  formulat decât de aplicat în practică, mai ales în cazurile în care adoptarea unor metode de  acţiune  ce  ar  reduce  daunele  incidentale  ar  antrena  creşterea  riscurilor pentru forţele atacatoare. Principiul este neclar atunci când se pune problema raportului dintre gradul de protecţie care trebuie asigurat luptătorului şi gradul de  risc  pe  care  acesta  trebuie  să  şi-1  asume.  Se  sugerează,  totuşi,  că  riscul forţelor atacatoare este un factor care trebuie luat în considerare atunci când se  aplică  principiul  proporţionalităţii.  Nu  este  clar  nici  care  este  nivelul pierderilor  civile  ce  ar  putea  fi  considerate  ca  disproporţionate.  Problema  a devenit  şi  mai  acută  acum,  când  puterea  de  foc  a  unor  unităţi  relativ  mici  a crescut considerabil.
Practica  recentă  a  ridicat  mai  multe  probleme  care  nu  şi-au  găsit  încă răspunsul. Astfel, civilii care lucrează în cadrul unui obiectiv militar legitim şi sunt ucişi pe timpul lovirii acestuia de forţele atacatoare nu ar trebui priviţi ca pierderi  colaterale  şi,  astfel,  nu  ar  trebui  luaţi  în  calcul  când  se  aplică principiul proporţionalităţii. De asemenea, comandantul unei forţe atacatoare nu ar trebui să fie culpabil pentru pierderile civite datorate lipsei măsurile de precauţie pe care ar fi trebuit să le ia apărătorul împotriva efectelor atacurilor. Ambele  teze  sunt  demne  de  luat  în  considerare,  totuşi,  fără  a  fi  pusă  sub
semnul  întrebării  obligaţia  atacatorului  de  a-şi  lua  precauţii  adecvate  în vederea  micşorării  riscurilor  pentru  civilii  care  lucrează  în  cadrul  unui obiectiv militar.
În  general,  aplicarea  principiului  proporţionalităţii  impune  luarea  în calcul  a  unui  număr  semnificativ  de  factori,  ca  de  exemplu:  importanţa militară  a  obiectivului  sau  a  ţintei,  densitatea  populaţiei  civile  în  spaţiul  în care  este  dispusă  ţinta,  efectele  incidentale  probabile  ale  atacului,  inclusiv  posibila  eliberare  de  substanţe  periculoase,  tipurile  de  arme  utilizate  pentru atacarea  ţintei  şi  gradul  lor  de  precizie,  situaţia  în  care  apărătorii  expun riscurilor  atacului  în  mod  deliberat  populaţia  şi  bunurile  civile,  modul  şi timpul în care se execută atacul, în mod deosebit în cazul unor ţinte mixte ş.a.
BIBLIOGRAFIE SELECTIVA:
1.      *** Declaraţia privitoare la interzicerea gloanţelor explozibile în timp de război, Sankt Petersburg, 1868.
2.      ***  Regulamentul  privitor  la  legile  şi  obiceiurile  războiului terestru, Haga, 1907.
3.      Convenţia  pentru  ameliorarea  soartei  răniţilor  şi  bolnavilor  în forţele armate în campanie (a I-a), Geneva, 1949
4.      Convenţia  pentru  ameliorarea  soartei  răniţilor,  bolnavilor  şi naufragiaţilor în forţele armate pe mare (a II-a), Geneva, 1949
5.      Convenţia  referitoare  la  protecţia  persoanelor  civile  în  timp  de război (a IV-a), Geneva, 1949
6.      Convenţia referitoare la tratamentul prizonierilor de război(a III-a), Geneva, 1949
7.      Protocolul  adiţional  la  Convenţiile  de  la  Geneva  din  12  august 1949  cu  privire  la  protecţia  victimelor  de  război  în  conflictele  armate internaţionale (Protocolul I) Geneva, 1977
8.      Protocolul  adiţional  la  Convenţiile  de  la  Geneva  din  12  august 1949  cu  privire  la  protecţia  victimelor  de  război  în  conflictele    armate  neinternaţionale (Protocolul II) Geneva, 1977
9.      *** Asociaţia Română de Drept Umanitar. Dreptul internaţional al  conflictelor  armate.  Documente,  Casa  de  Editura  şi  presă  „Şansa”  SRL, Bucureşti, 1993
10.    ***  Commentaire  des  Conventions  de  Geneve  du  aout  1949, publie sous la direction de Jean Pictet
11.    ***  Culegere  de  instrumente  juridice  de  drept  internaţional aplicabil  în  conflictele  armate,  Editura  Academiei  Forţelor  Terestre,  Sibiu,  2005
12.    Cloşcă,   Ionel,   Suceavă,   Ion,   Tratat   de   Drept   Internaţional Umanitar, Editura V.I.S. PRINT, Bucureşti, 2000
13.    Dragoman,  Ion,  Contribuţii  la  studiul  dreptului  războiului  în perioada  interbelică,  Editura  Academiei  de  Înalte  Studii  Militare,  Bucureşti, 2000
14.    Dragoman,  Ion,  Drept  Internaţional  aplicabil  in  operaţiunile  de menţinere a păcii, Editura Academiei de Înalte Studii Militare,1996.
15.    Dragoman,  Ion,  Militaru,  Claudia,  Panduru,  Cerasela,  Relaţii internaţionale actuale, Editura INTERGRAF, Reşiţa, 2004
16.    Dragoman,   Ion,   Radu,   Mircea,   Modernitate   în   problemele fundamentale de drept internaţional umanitar, Editura Zedax, Focşani, 2005
17.    Grotius,  Hugo,  Despre  dreptul  războiului  şi  al  păcii,  Editura Ştiinţifică, Bucureşti, 1968
18.    Lieber, Francis, în “Instrucţiunile Armatelor Guvernamentale ale Statelor Unite în campanie”, promulgate de presedintele Lincoln pe 24 aprilie 1863.
19.    Mulinen,  Frederic  de,  Le  droit  de  la  guerre  et  le  forces  armĕs, Genève, 1981
20.    Pictet,  Jean,  Developpment  et  principes  du  droit  international humanitaire, Institut Henry Dumont, Genève, Ed. A. Pedone, Paris, 1983
21.    Sandoz,    Yves,    Swinarski,    Christoph,    Zimmerman,    Bruno, Commentaire des Protocoles additionnels du 8 juin 1977 aux Conventions de Genève du 12 aout 1949 Martinus Nijhoff Publishers, Genève, 1986
22.    Scăunaş,  Stelian,  Drept  internaţional  umanitar,  Editura  Burg, Sibiu, 2001
23.    Uscoi,  Nicolae,  Oprea,  Gabriel,  Studii  de  drept  internaţional umanitar, Bucureşti, 2001
24.    Pictet,  Jean,  Developpement  et  principes  du  droit  international humanitaire, Institut Henry Dunant, Editons A. Piedone, Paris, 1983.
326   Jean  Pictet,  Développement  et  principes  du  droit  international  humanitaire,  Éditions  A.
327  Francis Lieber în “Instrucţiunile Armatelor Guvernamentale ale Statelor Unite în campanie “, promulgate de presedintele Lincoln pe 24 aprilie 1863.
328   Declaraţia  privitoare  la  interzicerea  gloanţelor  explozibile  în  timp  de  război,  Sankt
Petersburg, 1868.
329  Regulamentul privitor la legile şi obiceiurile războiului terestru, Haga, 1907.
330  Regulamentul privitor la legile şi obiceiurile războiului terestru, art. 23, lit. g, Haga, 1907.
331  Dragoman, Ion, Radu,Mircea, Modernitate în problemele fundamentale de Drept Internaţional Umanitar. Teze şi sinteze, Editura Zedax, Focşani, 2005, p.53.
332  Ionel, Cloşcă, Ion, Suceavă, Drept Internaţional Umanitar, Editura Şansa, Bucureşti, 1992,p. 349.
333    Dragoman,   Ion,   Radu,   Mircea,   Modernitate   în   problemele   fundamentale   de   Drept Internaţional Umanitar. Teze şi sinteze, Editura Zedax, Focşani, 2005, p.54.   484
334   Pictet,  Jean,  Developpement  et  principes  du  droit  international  humanitaire,  Institut  Henry Dunant, Editons A. Piedone, Paris, 1983.
______________________
*  Drd. Universitatea Naţională de Apărare “Carol I”
[bookmark: _GoBack]
